A technológiai fejlődés szabályozási kihívásai
Bartolits István, NMHH

Az előadás első része néhány aktuális példán keresztül mutatja be, hogy az új technológiák megjelenése milyen új szabályozási dilemmákat vet fel. Az Over the Top szolgáltatások térnyerése, a felhőkommunikáció (cloud communications) megjelenése, a gép-gép közötti kommunikáció (M2M) és az Internet of Things (IoT) valósággá válása folyamatosan alakítja át a szolgáltatások világát, ami a szabályozás állandó felülvizsgálatát, egyes elemeinek módosítását teszi szükségessé.
Az egyes szabályozási elemek módosítása hosszabb idő után a szabályozás legmagasabb szintjén, a globális együttműködésben is változásokat okoz és erre éppen az idén fog sor kerülni. Az ITU egy Távközlési Világkonferencia, a WCIT keretében 2012 decemberében kívánja az 1988-ban aláírt Nemzetközi Távközlési Szabályzatot megújítani. Az előadás második fele a várható változásokat foglalja össze.